
Neki mlinar na samrti oporučno ostavi svom najstarijem sinu mlin, 
drugome magarca, a najmlađem samo jednog mačka. Mladi je mlinar bio 
veoma žalostan; što li će s mačkom, koji jedino umije loviti miševe? Tada 
mačak odjednom progovori: »Daj mi skrojiti par čizama pa ću ti biti od velike 
koristi.« I mladi mlinarov sin dadne mačku skrojiti čizme po mjeri. Kad su 
bile gotove, obuje ih mačak i s vrećom žita krene od kuće. U to doba vladao 
je kralj koji je nadasve volio jesti jarebice. O tome se mačak podosta naslušao. 
I krenu on u polje te postavi vreću tako lukavo da su u nju jarebice ulijetale 
jedna za drugom. A kad ih je nahvatao dovoljno, sveže vreću i uputi se kra- 
ljevu dvoru. Tek nakon mnogih molbi pustiše mačka unutra. Kralj se, naime, 
često dosađivao, pa bi ga možda mogao mačak pozabaviti. »Moj gospodar, 
grof, preporučuje se smjerno kralju i šalje mu ove jarebice«, reče mačak, stu- 
pivši pred kralja. A kralj se obraduje i naredi da mu vreću napune zlatom. 
»Ponesi to svome gospodaru kao uzdarje za njegov dar«, reče kralj. 

Mladi mlinarov sin nije mogao da povjeruje svojim očima kad je mačak 
pred njim istresao zlato i sve mu ispričao. I otada bi svakog dana odlazio u 
lov na jarebice, a plijen bi uvijek odnosio kralju. Tako je mlinarov sin bivao 


sve bogatiji. Jednog dana dozna mačak da se kralj namjerava sa svojom kćeri 
provesti pokraj jezera. On nagovori svoga gospodara da s njim krene k jezeru 
i tu je mlinarov sin morao da se svuče i okupa. Ali mačak sakrije njegovu 
odjeću. A kad se kralj provezao mimo, mačak stade jadikovati: »Milostivi 
kralju! Moj gospodar grof Karabas kupao se u ovom jezeru, ali mu je neki 
lopov ukrao odjeću, pa sada grof ne može izaći iz vode.« Tada kralj naredi 
da odmah donesu raskošnu odjeću i mlinarov sin se morao obući 1 sjesti u 
sjajnu kočiju. Tome se obradovala i kraljevna. 

Mačak je uto pobjegao. On se nađe na nekoj velikoj livadi i dozna od 
ljudi koji su tamo prevrtali sijeno da je to vlasništvo velikog čarobnjaka. 
Mačak im reče: »Kad se kralj ovuda proveze i upita kome pripada livada, 
odgovorite: grofu Karabasu. Ne učinite li tako, teško vama!« Zatim pojuri 
dalje prema nekom velikom žitnom polju i golemoj šumi što su pripadali 
onom čarobnjaku i naredi radnicima isto. Napokon krenu mačak u dvor 
čarobnjaka, sagne se pred njim i reče: »Čuo sam da se ti možeš pretvoriti u 
svaku životinju. A možeš li se pretvoriti u slona?« »Nego šta«, reče čarob- 
njak i već pred mačkom iskrsnu slon. »Neviđeno!« poviče mačak. »Ti si za- 
cijelo najveći čarobnjak na svijetu. Ali ja ipak ne vjerujem da se možeš pre- 
tvoriti u malena miša.« »I to mogu«, pohvali se čarobnjak i već po sobi stade 
trčkarati miš. To je mačak i čekao. On skoči, uhvati miša i proguta ga. 

Za to vrijeme kralj je već sa grofom i kraljevnom stigao pred veliku 
livadu, prostrano žitno polje i pred golemu šumu. Kad mu ljudi rekoše da 
sve to pripada grofu Karabasu, začudi se jako. A ispred čarobnjakova dvora 
već je stajao mačak, te reče: »Gospodine kralju! Ovo je dvor moga gospodara! 
Dobro nam došli!« I kad je grof zamolio za ruku kraljevne, kralj mu od srca 
ispuni želju. 

Tako je od mlinarova sina postao bogati grof. A mačak u čizmama bio 
je otada njegov ministar, kako je to i zaslužio. 


BRATAC I SESTRICA 


Uze bratac svoju sestricu za ruku i reče: »Otkako nam je mati mrtva, 
svakog nam je dana sve teže. Maćeha nas neprestano tuče i hrani nas samo 
tvrdim koricama kruha. Hajde da krenemo zajedno u daleki svijet!« Uveče 
stigoše u veliku šumu. Umorni sjedoše u neko šuplje deblo i uskoro ih svlada 
san. Idućeg jutra granu žarko sunce i bratac reče: »Sestrice, mori me žeđ.« 
Ali zla.je maćeha bila vještica, pa je začarala sve izvore u šumi. I kad je 
sestrica pronašla neki izvor, a bratac se sagnuo da pije, izvor zažubori: 
»Tko iz mene pije, postat će tigar!« Nato bratac odustane od namjere, premda 
ga je morila strašna žeđ. Kad su stigli do idućeg izvora, zažubori ovaj: » Tko 
iz mene pije, postat će vuk!« Tada bratac opet svlada svoju žeđ očekujući da 
će naići na novi izvor. I premda je iz njega žuborilo: » Tko iz mene pije, postat 
će lane!« sagnu se bratac i srknu vodu. No čim su mu prve kapljice dotakle 
usne, pretvori se u lane. Tada sestrica udari u plač, pa napokon reče: »Umiri 
se, drago lane, ja te nikada neću ostaviti.« I dugo su tako hodali dok ne sti- 
goše do neke male kućice. Kad djevojčica primijeti da je prazna, pomisli: 
ovdje bismo se mogli nastaniti. Ona uredi kućicu — a da je bratac zadržao 
ljudski lik, moglo bi se tu krasno živjeti. Kad su već neko vrijeme u njoj mirno 
boravili, priredio je kralj ove zemlje u toj šumi veliki lov. A lane je htjelo da 
svakako i ono sudjeluje. Toliko je moljakalo sestricu da je napokon pristala. 
— »Ah«, reče teška srca, »ali vrati se svako veče! I da bih te prepoznala, po- 
kucaj i reci: »Sestro, eto brata, otvori mu vrata!« Nato lane veselo pohita u 

šumu. A uyeče se vrati, pokuca i reče: »Sestro, eto brata, otvori mu vrata!« 
| omatrao 1 ispričao kralju. I kad je lane sutradan opet Duo 


cren due 
Tada ko vrata 1 u kuću stupi kralj. Ali djevojka što je brad njim stajala 
bila je tako-lijep= 
poći sa mnom u dvor i postati mi dragom ženom« »Ah, da«, odgovori dje- 
vojka, »ali lane mora sa mnom!« I tako i lane pođe s njima u dvor gdje je 
priređena raskošna svadba. 

No kad je zla maćeha dočula kako je njenoj pastorčadi dobro, spopade 
je zavist i zloba u srcu te reče: »Sreća da bude kraljicom treba da pripadne 
mojoj pravoj kćeri. Vrijeme je da se nešto poduzme!« I kad je stiglo vrijeme ' 
da kraljica rodi lijepog dječaka, stiže zla maćeha sa svojom ružnom kćeri 
na dvor i uze lik sobarice. »Dođite, kupka je gotova«, reče ona malaksaloj 
kraljici, »ona će vam dati novu snagu!« I maćehina kći pomogne da malaksalu 
kraljicu smjeste u kadu. Tada naložiše jaku vatru i jadna se kraljica uguši. 
Kad su to obavile, stavi vještičina kći na glavu kapicu 1 legne u kraljičin 
krevet. Ali kapicu je duboko navukla na lice jer nije imala jednog oka A to 
oko vještica joj nije mogla nadomjestiti. Kad je došla ponoc, primijeti dadilja 
kako je prava kraljica ušla u sobu, uzela svoje dijete iz kolijevke i rekla: »Što 
radi moje dijete, a što radi moje lane? Još ću ih dva puta obići, a onda nikad 
više!« Nato dadilja ispriča kralju što je vidjela i čula. Kralj se iduće noći sa- 
krije u dječju sobu i doživi isto što i dadilja. No kralj se nije mogao suspreg- 
nuti te reče kraljici: »Ti ne možeš biti nitko drugi nego moja žena!« Tada se 
mladoj kraljici vrati njen pravi lik 1 ona ispriča kralju o zločinu što su ga 
učinile vještica i njezina kći. Za kaznu su obje spaljene. 

I kad je od njih ostao samo pepeo, preobrazi se 1 lane 1 stekne opet 
ljudski lik, te svi poživješe sretno do kraja života. , 


